
  REPUBLIKA HRVATSKA
TRGOVAČKI SUD U RIJECI
    Rijeka, Zadarska 1 i 3


U   I M E   R E P U B L I K E    H R V A T S K E
R J E Š E N J E

	Trgovački sud u Rijeci, po sucu Veri Jelenović, u postupku radi sklapanja predstečajne nagodbe, odlučujući o prijedlogu predlagatelja dužnika Ugostiteljski obrt TONI, vl. Lino Milanović – Antun iz Motovuna, Brkač 26a, OIB: 73213304388, dana  9. listopada 2018. 

r i j e š i o    j e

I. Odobrava se sklapanje predstečajne nagodbe nad dužnikom Ugostiteljski obrt TONI, vl. Lino Milanović – Antun iz Motovuna, Brkač 26a, OIB: 73213304388 (dalje: dužnik). 
 
Utvrđuje se da je sadržaj predstečajne nagodbe nad dužnikom u skladu s općim pravilima o sudskoj nagodbi, te da je njezin sadržaj u bitnim sastojcima odgovarajući prihvaćenom planu financijskog restrukturiranja.

II. Dužnik se u ovom postupku obvezuje ispuniti svim vjerovnicima usklađene tražbine u visini, na način i rokovima namirivanja kako slijedi:

	R.
BR.
	OIB VJEROVNIKA
	NAZIV VJEROVNIKA
	VISINA UTVRĐENIH TRAŽBINA U KUNAMA
	NAČIN I ROKOVI NAMIRENJA

	1.
	18683136487
	REPUBLIKA HRVATSKA, MINISTARSTVO FINANCIJA, POREZNA UPRAVA
	160.739,97
	Tražbina će se podmiriti u 24 rate uz otpis dospjele kamate i reprogram glavnice u iznosu od 128.719,28 kn i uz kamatu od 4,5% na glavnicu po sklapanju predstečajne nagodbe na Trgovačkom sudu u Rijeci. Otplata rata izvršit će se po nalogu vjerovnika (otplatni plan).

	2.
	03455963475
	USLUGA d.o.o. Pazin, Šime Korelića 22
	71.842,59
	Tražbina će se u iznosu od  33.246,11 kn podmiriti u 12 rata sa otpisom svih kamata (koje iznose 38.546,48 kn), prva rata će biti u mjesecu nakon mjeseca u kojemu je izvršeno sklapanje predstečajne nagodbe na Trgovačkom sudu u Rijeci. Svaki mjesečni obrok iznosi 2.770,51 kn, a podmirivat će se najkasnije do 15-og u mjesecu.

	3.
	40892183385
	OPĆINA MOTOVUN , Trg Andrea Antico 1, Motovun
	31.432,51
	Tražbina će se u iznosu od 18.500,00 kn podmiriti u 24 rate sa otpisom svih kamata (koje iznose 12.882,51 kn), prva rata će biti u mjesecu nakon mjeseca u kojemu je izvršeno sklapanje predstečajne nagodbe na Trgovačkom sudu u Rijeci. Svaki mjesečni obrok iznosi 770,83 kn, a podmirivat će se najkasnije do 15-og u mjesecu.

	4.
	68419124305
	Hrvatska radiotelevizija, Zagreb, Prisavlje 3
	16.270,46
	Tražbina će se podmiriti u 24 rate, prva rata će biti u mjesecu nakon mjeseca u kojemu je izvršeno sklapanje predstečajne nagodbe na Trgovačkom sudu u Rijeci.

	
5.
	90017522601
	ISTARSKA ŽUPANIJA 
	3.448,52
	Tražbina će se podmiriti u 12 rata, prva rata će biti u mjesecu nakon mjeseca u kojemu je izvršeno sklapanje predstečajne nagodbe na Trgovačkom sudu u Rijeci.

	6.
	46830600751
	HEP-Opskrba d.o.o. Zagreb, Ul. grada Vukovara 37
	10.963,51
	Tražbina će se podmiriti u 24 rate, prva rata će biti u mjesecu nakon mjeseca u kojemu je izvršeno sklapanje predstečajne nagodbe na Trgovačkom sudu u Rijeci.

	7.
	23708581689
	LAURA KAPELOTO, Svetivinčenat, Salambati, Salambati 50  
	48.660,18 
	Tražbina će se podmiriti u 24 rate, prva rata će biti u mjesecu nakon mjeseca u kojemu je izvršeno sklapanje predstečajne nagodbe na Trgovačkom sudu u Rijeci.

	8.
	93143637085
	DEKORATIV d. o. o. u stečaju Pazin, Štranjga 6
	4.148,30
	Tražbina će se podmiriti u 12 rata, prva rata će biti u mjesecu nakon mjeseca u kojemu je izvršeno sklapanje predstečajne nagodbe na Trgovačkom sudu u Rijeci.

	9.
	20457300069
	LAREN društvo s ograničenom odgovornošću za ugostiteljstvo, trgovinu i putnička agencija u stečaju Umag, Zambratija, Umaška 3a
	10.011,03
	Tražbina će se podmiriti u 12 rata, prva rata će biti u mjesecu nakon mjeseca u kojemu je izvršeno sklapanje predstečajne nagodbe na Trgovačkom sudu u Rijeci.

	10.
	20544001381
	LAST d.o.o. za trgovinu i usluge "u likvidaciji" Pula, Rizzijeva 18
	5.280,84
	Tražbina će se podmiriti u 12 rata, prva rata će biti u mjesecu nakon mjeseca u kojemu je izvršeno sklapanje predstečajne nagodbe na Trgovačkom sudu u Rijeci.

	11.
	98768224721
	REPREZENT društvo s ograničenom odgovornošću za grafičku i izdavačku djelatnost u likvidaciji Buzet, Račice 1	
	8.776,64
	Tražbina će se podmiriti u 12 rata, prva rata će biti u mjesecu nakon mjeseca u kojemu je izvršeno sklapanje predstečajne nagodbe na Trgovačkom sudu u Rijeci.

	12.
	46364063830
		Obrt za pranje, čišćenje i dezinfekciju objekata "EKO SERVIS-MATIĆ" Pazin, Lovrin 80/b, vl.Matić Nikola
	6.680,07
	Tražbina će se podmiriti u 12 rata, prva rata će biti u mjesecu nakon mjeseca u kojemu je izvršeno sklapanje predstečajne nagodbe na Trgovačkom sudu u Rijeci.



III. Predstečajna nagodba je sklopljena kada je potpišu dužnik i vjerovnici čije tražbine čine potrebnu većinu iz čl. 63. ZFPPN-i.

IV. Predstečajna nagodba ima snagu ovršne isprave za sve vjerovnike čije su tražbine utvrđene.

V. Neispunjenjem obveza dužnika prema vjerovnicima ove Nagodbe, vjerovnik stječe pravo da na temelju ove Nagodbe ispunjenje obveze traži izravno putem Financijske agencije.

VI. Ovo rješenje dostavlja se Financijskoj agenciji koja će isto po primitku bez odgode objaviti na svojim web-stranicama.

VII. Ovo rješenje dostavlja se sudskom registru, radi upisa činjenice sklapanja predstečajne nagodbe nad dužnikom (čl. 84 st. 2. ZFPPN-i).
   

Obrazloženje
	Dužnik je na temelju članka 66. st. 1. Zakona o financijskom poslovanju i predstečajnoj nagodbi (NN 108/12, 144/12, 81/13, 112/13, dalje: ZFPPN-i) podnio sudu prijedlog za sklapanje predstečajne nagodbe.
	U postupku predstečajne nagodbe provedenim pred nagodbenim vijećem Financijske agencije, na ročištu za glasovanje, potrebna većina propisana čl. 63. ZFPPN-i je prihvatila plan financijskog restrukturiranja.
	Nakon što je sud utvrdio da su kumulativno ispunjene zakonske pretpostavke za sklapanje predstečajne nagodbe propisane čl. 66. st. 1. do 4. ZFPPN-i, odredio je ročište radi sklapanja predstečajne nagodbe na temelju članka 66. stavak 5. ZFPPN-i.
	Oglas o ročištu radi sklapanja predstečajne nagodbe objavljen je na mrežnoj stranici e-Oglasna ploča sudova dana e-Oglasna ploča sudova dana 13. rujna 2018. i na web-stranici Financijske agencije od 14. rujna 2018. u skladu sa čl. 66. stavak 6. ZFPPN-i, čime se smatra da su na ročište radi sklapanja predstečajne nagodbe uredno pozvani dužnik i svi vjerovnici predstečajne nagodbe.
	Na održanom ročištu dana  9. listopada 2018. svoj pristanak na plan financijskog restrukturiranja dali su dužnik i vjerovnici  koji sudjeluju u glasovanju sa utvrđenom tražbinom u visini od 264.015,07 kn i čije tražbine čine potrebnu većinu iz čl. 63. stavak 2. ZFPPN-i.
	Budući da su za predloženi plan financijskog restrukturiranja svoj pristanak dali dužnik i vjerovnici koji su prihvatili plan financijskog restrukturiranja, a čije tražbine čine potrebnu većinu iz čl. 63. ZFPPN-i, kao i činjenicu da je sadržaj predložene nagodbe u skladu s općim pravilima o sudskoj nagodbi, te da je njezin sadržaj u bitnim sastojcima odgovarajući prihvaćenom planu financijskog restrukturiranja dužnika, na temelju članka 66. stavak 9. ZFPPN-i odlučeno je kao u točki I. izreke ovog rješenja.

Rijeka,  9. listopada 2018.

                                                                                                       Sudac
                                                                                                 Vera Jelenović 


UPUTA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske.
Žalba se podnosi putem ovog suda, u tri primjerka, u roku od 8 dana od dana primitka ovog rješenja.

